cyanic-selkie/wikianc huggingface dataset:
William Hamilton
Liv og virke
Hamilton var Storbritannias minister ved hoffet i Napoli i perioden 1764–1800. Mens han var der, studerte han lokal vulkansk aktivitet og jordskjelv, og skrev en bok om den gamle romerske byen Pompeii. Han samlet greske vaser og andre antikviteter, og solgte deler av samlingen sin til Britisk Museum i 1772. En liten del av hans andre samling gikk ned med «HMS Colossus» under transport til Storbritannia i 1798. Den gjenværende delen av den andre samlingen ble katalogisert for salg på auksjon hos Christie's, da Thomas Hope steppet inn i siste liten og kjøpte restene av Hamiltons andre samling av hovedsakelig sør-italienske vaser. Hamilton utga blant annet bøkene Antiquités étrusques, grecques et romaines (1766–67) og Observasjoner på Vesuv (1772).
Hamilton var ridder av Order of the Bath og medlem av Det kongelige råd.
Hyllest
Hamiltons liv er beskrevet av Susan Sontag i hennes roman The Volcano Lover: A Romance.
I Dessau-Wörlitz Garden Realm er det en øy i en innsjø hvor det på toppen er en modell av Vesuv. Her pleide Hamilton iscenesette fyrverkeri som syntes å komme fra et utbrudd av vulkanen, for å underholde sine gjester. Ved foten av fjellet på øya er det en bygning som er ment å antyde dette som Hamiltons hjem i Pompeii.
Gråhodespurv
Gråhodespurv (vitenskapelig navn Emberiza spodocephala) er en fugl.
Den hekker i sørlige Sibir videre over nordlige deler i både Kina og Japan. Den er en trekkfugl og overvinter nordøst i India, sør i Kina og nordlige deler av Sørøst-Asia. Den er en svært sjelden gjest i Vest-Europa.
Gråhodespurv hekker i tett underskog langs bekker og elver på taigaen, hvor den legger fire til fem egg i et redet enten på bakken eller i et tre. Dens naturlige føde består av insekter når den føder opp unger, og ellers frø.
Den blir ca. 16 cm lang. På sommeren har hannen ett mørkt grått hode med innslag av gult, grønt og svart. Oversida er brun og sterkt streket med svart, med unntak av gumpen. Gumpen er brun og stjerten er mørk brun. Undersida er gulig hvit med noen fine mørk brune sidestreker. Nebbet er rosa. Hunnen og ungfugler har et svakere mønstret hode, med olivengrå kinn og svakt kremhvit øyestripe. Undersida er kremgul med og godt streker med mørk brun.
Norsk høgskole for helhetsterapi
Skolen tilbyr et 4-årig deltidsstudium i helhetsmedisin som leder fram til den ikke-beskyttede tittelen helhetsterapeut. Studiet omfatter kinesiologi, kost og ernæring, fotsoneterapi, aromaterapi, øreakupunktur, meridiandrenasje, Bachs blomstermedisin og klinisk trening.
Skolen tilbyr også kurs i kost og ernæring.
Tap av akkreditering og rett til å bruke betegnelsen høgskole
NOKUT – Nasjonalt organ for kvalitet i utdanningen – opplyser at stedsbasert studium og nettstudium i kost og ernæring (30 studiepoeng) ble trukket tilbake etter revidering. Vedtaket ble gjort av NOKUTs styre 28. februar 2013. Høyskolen har dermed ingen akkrediterte studietilbud på høyere utdanningsnivå, og kan derfor ikke bruke betegnelsen høgskole.
Skolen har heller ikke noen godkjente tilbud på fagskolenivå.
Kjell Magne Yri
Yri var født i Hareid, og som barn lærte han å lese gresk og esperanto, og han hadde også et visst kjennskap til swahili. Han ble cand. theol. ved Menighetsfakultetet i Oslo i 1970. Han er mest kjent for oversettelsen av Det nye testamente til sidamo.
Ulla Schmidt
Ulla Schmidt (født 13. juni 1949 i Aachen) er en tysk politiker (SPD). Hun var Tysklands helseminister fra 2001 til 2009, og i perioden 2002–2005 også ansvarlig for sosialsaker.
På 1970-tallet var hun aktiv i det maoistiske småpartiet Kommunistischer Bund Westdeutschland. Hun ble medlem av SPD i 1983, og sitter i ledelsen i den såkalte Seeheimer Kreis, den konservativ-pragmatiske (høyreorienterte) fløyen i SPD.
Hun er medlem av Forbundsdagen siden 1990 for valgkrets 88 Aachen, og har mellom 1991 og 1998 vært formann for parlamentets likestillingsutvalg. Hun er medlem av SPDs fraksjonsstyre siden 1991, og var stedfortredende parlamentarisk leder mellom november 1998 og januar 2001.
Láddjuvággi
Láddjuvággi er et dalføre i det sentrale Kebnekaise-området. Láddjuvággi går i en vest-øst retning. I dalen ligger Kebnekaise fjellstasjon og innsjøen Láddjujávri.
Tarjei Skarlund
Tarjei Viken Skarlund (født 6. november 1978) er en norsk tidligere sandvolleyballspiller fra Ålesund. Skarlund er mest kjent for å ha deltatt i to OL.
Karriere
Skarlund spilte sammen med Jørre Kjemperud fra 2005 frem til og med Sommer-OL 2008 i Beijing. Deretter, fra 2009 og frem til Sommer-OL 2012 i London, spilte han sammen med Martin Spinnangr. I alt ble Skarlund norgesmester i sandvolleyball tre ganger. Sammen med Kjemperud i 2006 og 2008, og sammen med Spinnangr i 2009. Spinnangr/Skarlund oppnådde flere sterke internasjonale resultater, blant annet EM-bronse i 2012. Samme år deltok de altså også i Sommer-OL 2012 i London, hvor duoen ble slått ut i åttedelsfinalen. Etter London-OL la Skarlund opp som sandvolleyballspiller på internasjonalt nivå. Skarlund/Spinnangr vant senere sølv i NM både i 2016, 2017 og 2018. Skarlund vant også NM-sølv i 2022 sammen med Emil Øfstaas.
Quiet Riot
Quiet Riot er et amerikansk heavy metal-band. Bandet ble grunnlagt i 1973 av gitaristen Randy Rhoads. Det albumdebuterte i 1977 og hadde sin storhetstid på 1980-tallet. Originalbesetningen besto foruten Randy Rhoads av vokalisten Kevin DuBrow, bassisten Kelly Garni og trommeslageren Drew Forsyth. Navnet Quiet Riot fikk de idéen til etter en samtale med Rick Parfitt i Status Quo, som sa han hadde lyst å kalle et band Quite Right.
I 1983 fikk de sin største hit med en coverversjon av Slade-låten «Cum On Feel the Noize». De hadde i 1983 også med låten «Metal Health», oppført med tittelen "Bang Your Head (Metal Health)", i soundtracket til filmen Footloose. Året etter ga de også ut en ny Slade-over; «Mama Weer All Crazee Now».
Bokhandlerprisen
Bokhandlerprisen er en norsk litteraturpris som ble etablert i 1948, og som har vært delt ut hvert år siden 1981. Prisen deles ut av Den norske Bokhandlerforening etter avstemning blant alle som arbeider i norsk bokhandel. Prisen tildeles forfatteren av en av årets bøker innenfor kategoriene skjønnlitteratur / generell litteratur, inkludert barne- og ungdomsbøker. Den består av bronsestatuetten «Takk for boken», utført av Nils Aas.
Prisen regnes blant de mest sentrale og prestisjetunge litteraturprisene i Norge. Samtidig blir den «betraktet som en folkepris; den fokuserer på bøker som blir solgt og sannsynligvis lest. For eksempel kan en kriminalroman gjerne få Bokhandlerprisen, mens den er utenkelig som kandidat til Brageprisen (bortsett fra det ene året sjangeren ble valgt som åpen klasse, i år 2000). Bokhandlerprisen er på sin side aldri blitt gitt til en lyriker.»
Prisen ble ikke utdelt i periodene 1949–1960 og 1970–1980. Fram til 1980 var prisen kjent som Takk for boken-prisen. I 1998 ble reglene endret slik at Bokhandlerprisen også kan utdeles til forfattere som har fått prisen tidligere. Etter denne vedtektsendringen har fem menn fått prisen to ganger: Lars Saabye Christensen, Erik Fosnes Hansen, Per Petterson, Jo Nesbø og Roy Jacobsen. Tidligere hadde Kristian Kristiansen fått prisen to ganger i 1960-årene. Fra 2008 startet man med nominasjon til Bokhandlerprisen hvor de 10 bøkene som får flest bokhandlerstemmer i første runde går videre til siste og avgjørende runde.
Italias historie (1922–1945)
I perioden fra 1922 – 1945 i Italias historie var Italia ledet av Benito Mussolini og hans fascismebevegelse. Landet var formelt et monarki, men i realiteten under total kontroll av Mussolini og hans svartskjorter.
Bakgrunn
Versaillestraktaten skapte stor misnøye i Italia. Første verdenskrig var faktisk den første krigen som Italia kjempet som selvstendig nasjon og som involverte alle italienere fra nord til sør. Avtalene betraktet ikke Italia som likeverdig med de andre allierte. Særlig den amerikanske president Woodrow Wilsons holdninger førte til at den italienske delegasjon måtte forlate avtalens utforming. I kjølvannet av misnøyen og ekko av den russiske revolusjon med en sosial og politisk uro ble mellomkrigsårene preget av streik, opprør og angst for revolusjon.
Mussolini tar makten
I 1922 utnyttet Benito Mussolini misnøyen og uroen etter første verdenskrig til å ta makten med sin fascistiske bevegelse. Han utviklet en ny type autoritær stat, og forfulgte hensynsløst opposisjonelle. I 1929 ble Lateranoverenskomsten inngått, og denne sikret Vatikanet et eget territorium innen Romas grenser. Både i USA og resten av Europa, ble Mussolinis regime sett på som et moderne forsøk på å unngå bolsjevisme og for få et land til å fungere. Børskrakket i 1929 berørte Italias økonomi i liten grad, i stedet ble 1930-årene storhetstid for fascismen i Italia.
Joshua Allen
Joshua Allen (født 13. mars 1989 i Forth Worth, Texas) er en amerikansk danser og koreograf i stilen hiphop, som vant So You Think You Can Dance (sesong 4). Han var den yngste vinneren av So You Think You Can Dance til da. Han deltok på audition i Dallas, Texas sammen med sin venninne Comfort Fedoke, som kom blant de 8 beste. 17. august 2008 ble han kåret til vinner av tittelen «USAs favorittdanser», 250 000 dollar og en rolle i den nye dansefilmen Step Up 3D.
Italias historie (1922–1945)
Ekspansjon
I 1935 innledet Italia den andre italiensk-abessinske krig (også kjent som den italiensk-etiopiske krig) som følge av den fascistiske ekspansjonstrang. Italia hadde på denne tiden allerede Eritrea, Libya og Italiensk Somaliland som kolonier, og ønsket å skape en stor italiensk koloni på Afrikas horn, med navn A.O.I. (Afrika Orientale Italiana). Erobringen av Etiopia førte til internasjonal isolering av Italia og dette resulterte i en tilnærming til Tyskland hvor Adolf Hitler på dette tidspunktet hadde tatt makten. Etter utbruddet av andre verdenskrig angrep Italia Albania og okkuperte landet, mens invasjonen av Hellas året etter ble mislykket. Under slaget om Frankrike forsommeren 1940 gikk Italia inn i krigen på Tysklands side og okkuperte et lite område langs den franske riviera. Italia ble også innviklet i krigen i Nord-Afrika.
Joshua Allen
Allen begynte å danse i 3. klasse (da han var rundt 8 år) da han så Michael Jackson danse og ta moonwalk ble han inspirert og prøvde seg litt fram hjemme for seg selv. Han har drevet mye med sport, bl.a fotball og rugby, men nå satser han kun på dansingen.
Italias historie (1922–1945)
Ekspansjon
Da andre verdenskrig startet var Italia nøytralt i to år. Krigen startet i 1939, men Italia erklærte ikke krig mot Tysklands fiender før i 1941. På dette tidspunktet så det ut som om tyskerne ville vinne, og Italia ville helst være på den riktige siden. Dette har også å gjøre med at Tyskland brøt ikke-angrepsavtalen med Sovjetunionen, og dermed tok opp kampen mot fascistenes store fiende: Stalin og kommunismen.
Joshua Allen
I So You Think You Can Dance fikk han danse med Katee Shean (uke 1-5, 8-9), Courtney Galiano (uke 6 og 9), Chelsie Hightower (uke 7) og Stephen «Twitch» Boss (uke 9). Sammen med Katee Shean, som han hadde som fast partner uke 1-5, kom han helt til finalen uten å være i faresonen en eneste gang. I løpet av konkurransen fikk han danse trepak, bollywood, hiphop, broadway, samba, moderne, west coast swing, wienervals, rumba, argentinsk tango, disco, lyrisk jazz og jive. Allen danset de første bollywood- og trepak-koreografiene i showet, sammen med Katee (3.-plass) og Twitch (2.-plass).
Italias historie (1922–1945)
Vendepunktet
Afrika-eventyret gikk imidlertid ikke bra, og på tross av tysk hjelp og opprettelsen av Afrikakorpset måtte italienerne evakuere Nord-Afrika i 1943. Etter å ha tapt på alle de frontene som de hadde engasjert seg på, ble nå også Italia selv angrepet.
Joshua Allen
Allen fikk ros for å være allsidig gjennom hele sesongen. Han sa først at han ikke hadde fått undervisning eller gått på kurs i dans, men senere i sesongen tilføyet han at han har tatt noen timer i ballett, moderne og jazz.
Italias historie (1922–1945)
Vendepunktet
I juli 1943 gikk allierte tropper i land på Sicilia. De tyske og italienske forsvarerne hadde små muligheter til å stå i mot, og evakuerte til fastlandet i august. Den 3. september gikk amerikanske og britiske tropper over Messinastredet, som en fortropp til hovedangrepet på Italia som skulle komme uken etter.
Skepsisen mot krigen hadde vært stor innad i fascistpartiet, og nå hvor de selv var under angrep førte dette til at Mussolinis popularitet var i fritt fall. Den 25. juli 1943 ble Mussolini kalt inn til et møte med kongen og det korporative rådet (Gran Consiglio del Fascismo) der han ble oppsagt. Kort etter dette ble han arrestert og general Pietro Badoglio tok over statsministerrollen.
Den 8. september ble en våpenhvileavtale mellom de allierte og Italia undertegnet. Dette skjedde fordi Mussolini var avsatt, og den nye italienske ledelsen ønsket ikke å fortsette krigen. Den tyske hæren var imidlertid forberedt på en slik hendelse, og avvæpnet raskt den italienske hæren og besatte landet. En tysk okkupasjon av Italia var nå en realitet, og den italienske hæren ble stående uten ordre. Dette førte til at noen av dem overgav seg til de allierte, andre startet en geriljakrig mot tyskerne på egen hånd, og atter andre enn det igjen vervet seg på tysk side.
En borgerkrigslignende situasjon oppstod i landet, og i dette kaoset ble Mussolini befridd fra fangenskap av en Waffen-SS aksjon ledet av Otto Skorzeny. Mussolini ble gjeninnsatt som en tysk marionett, som leder for den tyskstøttede Italienske sosialrepublikk, også kalt «Salò-republikken» etter hovedstaden Salò, en liten by ved Gardasjøen. Det etter hvert økende italienske området som kom under alliert kontroll ble administrert av Comitato di Liberazione Nazionale som en midlertidig, sivil regjering.
De alliertes fremgang
Terrenget i Italia gjør det til en naturlig festning og den allierte offensiven gikk tregt. Den tyske øverstkommanderende generalfeltmarskalk Albert Kesselring visste godt hvordan terrenget kunne utnyttes til forsvarernes fordel og etablerte flere forsvarslinjer på tvers av landet, hvor den såkalte «Vinterlinjen» eller «Gustavlinjen» var den sentrale. De allierte greide ikke å bryte igjennom denne, og i januar 1944 bestemte de allierte seg for å landsette styrker ved Anzio for å kunne falle de tyske forsvarerne i ryggen, men amerikansk nøling etter ilandsettelsen gjorde at mulighetene for å avskjære de tyske styrkene lenger sør gikk tapt.
Gjennom hele våren forsøkte de allierte å bryte gjennom de tyske linjene i slaget om Monte Cassino. I slutten av mai erobret polske styrker endelig Monte Cassino, og den 4. juni falt Roma. Kampene i Italia fortsatte resten av krigen og de allierte ønsket på denne måten å binde opp mest mulig av de tyske ressursene her, for å lette trykket på de styrkene som nærmet seg Tyskland fra vest og øst.
Slutten
Den 27. april 1945 var det slutt. Tyskerne hadde trukket seg tilbake, de fascistene som ikke hadde stukket av hadde enten blitt skutt eller tatt til fange av de allierte. Mussolini og ministrene fra Salò-republikken ble fanget av kommunistiske partisaner da de forsøkte å flykte til Sveits. Mussolini og hans elskerinne Claretta Petacci ble henrettet dagen etter i byen Giulino di Mezzegra, og ble etterpå hengt opp ned på byens torg.
Claudia Olsen
Claudia Ambrosia Olsen (1896–1980) var en norsk politiker (H) fra Tønsberg. Hun var stortingsrepresentant for kjøpstedene i Vestfold fylke 1945–1953 og for Vestfold fylke 1954–1961. Hun var Høyres fremste sosial- og kvinnepolitiske stemme i hele sin tid på tinget. Allerede fra ungdommen var hun sterkt interessert i humanitære, sosiale og religiøse spørsmål. Hun ble også regnet som en feminist lenge før kvinneopprøret i 1970-årene. Olsen var den første kvinnen som ble formann i en av Stortingets fagkomiteer, nemlig i Stortingets helsekomité i 1945. Senere var hun 2. viseformann i Høyre 1954–1958 og formann i Høyrekvinners Landsforbund 1958–1966.
Familie, yrkesliv og motstandsarbeid
Hun vokste opp i enkle kår i Tønsberg som datter av skipstømmermann Andreas Olsen (1848–1910) og hustru Tellefine Christensen (1865–1939). Familien bodde i en gammel brakkebygning innredet med små leiligheter, i nærheten av Kaldnes Mekaniske Verksted. Etter at faren døde, levde moren av strikking og understøttelse fra fattigkassen. Moren hadde religiøse interesser og stilte hjemmet til rådighet for misjonsmøter.
Etter folkeskolen gikk hun ungdomsskole (kristen folkehøyskole). Deretter var hun assistent ved Tønsberg rasjoneringskontor i et års tid før hun gikk handelsskole 1917–1918. Olsen var bokholder i fonds- og aksjemeglerfirmaet Hans A. Bugge & Co. 1918–1922 og sekretær ved Tønsberg ligningskontor 1922–1927. I 1927 ble hun kasserer ved Tønsberg Aktietrykkeri, som stod for trykkingen og utgivelsen av byens ledende avis, Tønsbergs Blad.
Claudia Olsen forble ugift. Hun hadde to brødre, Sverre og Olav, som begge seilte med flytende hvalkokerier for Tønsberg-redere, senere for Nortraship i den norske handelsflåten under den andre verdenskrig. De ble hedret for innsatsen med Krigsmedaljen. Olav døde i en ulykke til sjøs i 1943, mens Sverre overlevde krigen.
Under krigen bidrog Claudia Olsen selv til hjemmefronten:
Politisk arbeid
Hun var medlem av Tønsberg bystyre 1928–1931 og 1933–1945, herav skolestyret 1932–1934 og formannskapet 1933–1945. Hun bekledte en lang rekke tillisverv i partiorganisasjonen, herunder styremedlem og senere viseformann i Tønsberg Høyre fra 1932, formann i Tønsberg Høyrekvinner 1938–1947, formann i Vestfold Høyrekvinner 1938–1947, medlem av Høyres sentralstyre i 1945 og 1954–1966, viseformann i Høyrekvinnene 1945–1954, medlem av Høyres programkomité i 1947 og 1951, 2. viseformann i Høyre 1954–1958, medlem av Høyres landsstyre 1958–1966 og formann i Høyrekvinnene 1958–1966.
Foran stortingsvalget 1945 ble Olsen løftet frem som kandidat under nominasjonen av Realph Norland. Ved valget samme år ble hun innvalgt på Stortinget fra kjøpstedene i Vestfold, altså Holmestrand, Horten, Larvik, Sandefjord, Stavern og Tønsberg. Hennes motstandere under nominasjonen ble raskt gjort til skamme, og sin første tale på Stortinget viet hun sjømennene og deres ektefellers kår. Sjøfolkene og især krigsseilerne ble Olsens merkesak ved siden av trygdepolitikken. Ved behandlingen av saken om Nortraships hemmelige fond i Stortinget i 1948 stemte Olsen mot regjeringen og sammen med kommunistene for at sjøfolkene skulle få utbetalt de tilbakeholdte hyrene.
De første vintrene etter krigen var det mangel på dameullstrømper, som følge av varerasjoneringen. For menns del fantes det både sokker og strømper å få tak i, men det var ennå ikke vanlig for kvinner å bruke langbukser, så kvinnene behøvde strømper som kunne festes med stroper. Det manglet også dameundertøy. Da Olsen tok opp dette gjennom en interpellasjon i Stortinget, og nevnte «de altfor store og blondebesatte kvinneunderbusker regjeringen Nygaardsvold hadde brakt med fra London», ble «Claudias unevnelige» gjenstand for mange morsomheter blant politikere og journalister. «De unevnelige» var, ifølge Birgit B. Wiig, «den eneste betegnelse en anstendig mannlig politiker kunne brukt om et slikt plagg». Protestene førte i 1948 til at kvinneorganisasjoner heretter ble konsultert av Handelsdepartementet i slike spørsmål.
Hun var tungt involvert i det trygdepolitiske arbeidet frem til innføringen av Folketrygden i 1967, men hun var også spesielt engasjert i forsvarspolitikk. Under en debatt i 1950-årene ble Olsen beskrevet som «det eneste mannfolk i Høyres stortingsgruppe» av Sverre Løberg fra Arbeiderpartiet. Olsen ble formann i Stortingets helsekomité i 1945, som den første kvinnelige komitéformann i Stortingets historie, og fortsatte som nestformann og medlem i Stortingets sosialkomité da Helsekomiteen inngikk i denne fra 1950.
Utmerkelser
Hun var ridder av 1. klasse av St. Olavs Orden fra 1961, kommandør av den svenske Vasaordenen og innehaver av Norges Forsvarforenings hederstegn.
Shahe
Shahe (kinesisk: 沙河; pinyin: Shāhé) er en by på fylkesnivå i byprefekturet Xingtai i provinsen Hebei i det nordlige Kina.
Befolkningen er på 469,780 (1999).
Josh Wirt
Josh Wirt (født 10. september 1984 i Johnstown i Pennsylvania) er en kjelkehockeyspiller fra USA. Han er lam i begge beina etter en bilulykke i 1994.
Han var den yngste deltakeren på USAs lag ved de paralympiske vinterlekene 2002. Han tok deretter pause fra idretten fra 2003 til 2008, da han gikk på University of Pittsburgh-Johnstown, men er i dag aktiv i Mighty Pens.
Xinji
Xinji (kinesisk: 辛集; pinyin: Xīnjí) er et byfylke i byprefekturet Shijiazhuang i provinsen Hebei i Folkerepublikken Kina.
Xinji var tidligere Shulu fylke (束鹿县，Shùlù Xian), og ble byfylke i 1986.
Befolkningen var på 619,116 innbyggere i 1999.
Samferdsel
Qingdao-Taiyuan høyhastighetstog stanser her på sin vei fra Qingdao til Taiyuan.
Edier Frejd
Edier Frejd (født 16. desember 1979 i Cali) er en colombianskfødt svensk fotballspiller. Frejd vokste opp i tettstedet Viskafors utenfor Borås.
Hans tidligere klubber er Rydboholms SK, IF Elfsborg, UD Las Palmas, GAIS og Raufoss. Frejd gikk til Kongsvinger fra Raufoss før sesongen 2009.
Frejd ble kåret til årets KIL-spiller i 2009 på KIL supporterklubb sin nettside
Dániel Varga
Dániel Varga (født 25. september 1983 i Budapest) er en ungarsk profesjonell vannpolospiller som representerte Ungarn under Sommer-OL 2008 i Beijing, Kina. Her tok han gull for det ungarske landslaget i vannpolo etter å ha slått USA i finalen med 14-10.
Ungarn tok dermed sin åttende gullmedalje i vannpolo under et OL noensinne, og sin trettende vannpolomedalje gjennom tidene.
Adam Larsen Kwarasey
Adambathia (Adam) Larsen Kwarasey (født 12. desember 1987 i Oslo) er en norsk-ghanesisk fotballtrener og tidligere fotballspiller.
Han har tidligere spilt for Trosterud IL, Vålerenga, Strømsgodset, Portland Timbers, Rosenborg og Brøndby.
Klubbkarriere
Larsen Kwarasey debuterte for Strømsgodset mot Fotballklubben Lyn den 6. mai 2007 fordi daværende førstemålvakt Espen Johnsen var skadet. Kampen endte 1–1. Larsen Kwarasey var reserve de første tre sesongene sine i Strømsgodset, men erobret fast plass i 2010-sesongen, en sesong han var med på å bli norgesmester for klubben. I 2012 fungerte han som kaptein for Godset da Alexander Aas slet med skader så å si hele sesongen, og da Aas på høsten annonserte at han måtte legge opp, ble Larsen Kwarasey kaptein permanent. I 2013 fikk han dermed æren av å løfte pokalen da klubben sikret seriemesterskapet. Kontrakten hans med Strømsgodset gikk ut etter 2014-sesongen, og han valgte å skrive under for Portland Timbers i Major League Soccer.
Kwarasey ble hentet inn av Rosenborg Ballklub høsten 2016, etter at førstekeeper André Hansen hadde pådratt seg en skade. Han fikk bare ni kamper for klubben, men rakk på den tiden å vinne både Tippeligaen og Cupfinalen. Etter sesongen meldte han overgang til Brøndby, hvor han kun fikk to kamper før han 6. juni 2017 skrev under på en 3,5-årskontrakt for gamleklubben Vålerenga.
Landslagskarriere
12. juni 2008 debuterte Larsen Kwarasey på Norges U21-landslag da han kom inn som innbytter i 4-1-seieren mot Island. I september 2010 fikk han ghanesisk pass for å kunne bli landslagsspiller for sin fars hjemland. 9. august 2011 var han første gang i stallen for i en kamp mot mot.
Larsen Kwarasey debuterte for det ghanesiske landslaget 2. september 2011 i en kvalifiseringskamp til afrikamesterskapet mot. Han ble tatt ut i Ghanas 23-mannstropp til afrikamesterskapet og voktet målet i alle Ghanas kamper. Han var også i Ghanas tropp til afrikamesterskapet i 2013. Han var dessuten med i VM-troppen til i Brasil-VM i 2014 og spilte lagets åpningskamp mot.
Han ble tatt ut i s tropp til Afrikamesterskapet 2017.
Albinisme
Albinisme (av la. albus, som betyr hvit) er en medfødt tilstand der hud, hår og øyne mangler pigmentet melanin. Tilstanden er en recessivt arvelig og skyldes enten en feil i omdannelsen av aminosyren tyrosin til pigmentet melanin (såkalt tyrosinasemangel) eller andre feil med enzymene. I så måte kan alle virveldyr fra tid til annen vise albinisme. Planter og dyr som lider av albinisme omtales ofte som en albino. Et fenomen som ofte forveksles med albinisme er leukisme, som verken gir røde øyne eller rosa hud og brusk, men kan gi total eller delvis hvithet ellers. Det motsatte av albinisme er melanisme, som gir sort pels eller sort fjærdrakt hos arter som ellers har en annen utfarging.
Hawker Fury
Utvikling
Det var det første flyet i britisk tjeneste som kunne fly raskere enn 175 knop (200 engelske mil i timen). Da den kom var Fury en avansert design og hadde mange elementer som ble tatt opp i senere fly fra Hawker, særlig Hawker Hurricane. Med tanke på økonomi ble Hurricane konstruert slik at fabrikken kunne gjenbruke en del av de allerede eksisterende jiggene for selve skroget og halen. På mange måter var flyet en Hawker Fury med bare ett vingepar og innfellbart understell. I begynnelsen ble det ofte omtalt som the Fury monoplane. Selv for et utrenet øye skal det være mulig å se slektskapet, særlig likner halepartiet på de to flyene hverandre.
Hawker Fury i Norge
Flytypen ble solgt til en rekke land, men i Norge ble det bare kjøpt inn et eneste eksemplar til utprøving for Hærens flyvåpen. Fury ble valgt bort til fordel for Gloster Gladiator.
Albinisme
Historie
Albinisme hos mennesker har vært kjent langt tilbake i historien og beskrives blant annet i dødehavsrullene. Den første vitenskapelige beskrivelsen ble foretatt av den britiske legen Archibald Garrod i 1908.
Tilstand
Albinisme er en medfødt tilstand som skyldes en gendefekt som medfører manglende eller redusert evne til å danne pigmentet melanin. Individer med albinisme har få eller ingen pigmentering i øyne, huden og håret. De fleste har foreldre som ikke lider under albinisme, men som genetisk er bærere av arvestoffet som gir det. Albinisme forekommer hos alle arter og i alle etnisiteter.
Settimopasset
Settimo- eller Septimerpasset er et historisk viktig fjellpass i den sveitsiske kantonen Graubünden. Det forbinder Graubündens distrikt Hinterrhein og dalen Surses i nord med Val Bregaglia i sør. Surses' høyest beliggende landsby Bivio (6 km fra passet) ble bosatt via passet av italiensktalende fra Val Bregaglia. Selv om Surses er overveiende retoromansktalende, ligger passet derfor på italienskspråklig område.
Albinisme
Tilstand
Pigmentproduserende celler (melanocytter) finnes i huden, i hårsekkene og i øyet. I melanocyttene produseres melanin, som er et brunt fargestoff. Melanin omdannes fra tyrosin ved hjelp av enzymet tyrosinase. Individer med albinisme har en genfeil som gjør at de mangler dette enzymet. Det finnes ulike typer albinisme, ut fra hvordan feilen i genene arter seg. Albinisme grupperes i to hovedgrupper, gruppe I med totalt manglende pigment, og gruppe II med svært redusert evne til å produsere pigment. Individer som lider under albinisme i gruppe II kan ha svakt rødlig behåring og mennesker kan utvikle fregner. I tillegg til hovedgruppene er det noen som har pigmentmangel kun i øynene, såkalt okulær albinisme.
Arvelighet
Arvematerialet, genene, overføres som kjent fra foreldrene. Alle gener finnes i to kopier, ett fra mor og ett fra far. Det er tilstrekkelig med bare ett normalt «tyrosinase-gen» for at produksjon av melanin skal skje normalt. Albinisme er altså resultatet av et defekt «tyrosinase-gen» fra både far og mor. Det vanligste er at avkom med albinisme har foreldre med normal pigmentering, men de er altså begge bærere av albinisme i genene sine, uten at dette kommer til uttrykk hos dem selv.
Siso kraftverk
Siso kraftverk er et  vannkraftverk ved Straumvatnet  i Sørfold kommune i Nordland. Kraftverket utnytter et fall på 610 meter mellom reguleringsmagasinet Sisovatnet og Straumvatnet. Sisovatnet reguleres mellom 671 og 615 moh.
Albinisme
Arvelighet
Det finnes mange sykdommer som en kan være bærer av uten å vite det, men for at de skal komme til uttrykk må en få avkom med en partner med akkurat samme gen-defekt som en selv, og begge de defekte genene må føres videre til avkommet. For et par som har ett avkom med albinisme, er det 25% risiko for at hvert av de neste avkommene får en genkombinasjon som gir albinisme.
Menneskelig utbredelse
Innbyggerantallet i Norge er ca. 5 millioner mennesker. Av disse er ca. 250–300 født med albinisme og utgjør en liten, men synlig gruppe i samfunnet. Blant hvite folkeslag fødes ca. 1 barn pr. 17 000 hvert år med albinisme. I Norge fødes det i gjennomsnitt 4 barn i året med en eller annen form for albinisme.
Siso kraftverk
Til Sisovatnet overføres det vann fra Løytavatnet, som reguleres mellom 671 og 652,5 moh samt fra en rekke bekkeinntak.
Albinisme
Menneskelig utbredelse
I Afrika er forekomsten hele 1 barn med albinisme pr 4 000 fødte. Her er det også overtro knyttet til albinisme som gjør det livsfarlig å ha syndromet. Fiskere tror de får bedre fangst om de vever hår fra en person med albinisme inn i sine nett. Trollmenn lager heksebrygg tilsatt blod, knokler, hud og hår fra personer med albinisme. Ifølge offisielle tall ble det drept nitten personer med albinisme i Tanzania bare i 2007, og en regner med store mørketall. Det yngste drapsofferet var bare syv måneder gammelt. Prisen for en hånd fra en person med albinisme ligger rundt 12 000 kroner. Unicef har engasjert seg i arbeidet med å stanse drapene, og Tanzanias president har beordret nulltoleranse for all bruk av kroppsdeler fra personer med albinisme til magi. Sommeren 2009 sitter 170 heksedoktorer i Tanzania arrestert, men personer med albinisme i denne del av verden er likevel langt fra å føle seg trygge. Burundi er et tilsvarende farlig område for personer med albinisme.
I september 2009 dømte Tanzanias høyesterett tre menn til døden ved hengning for drapet på en tretten år gammel gutt, Matazio Dunia, i landets nordvestlige del. Hos en av de dømte fant man begge Dunias bein. Myndighetene holder mer enn nitti mennesker i arrest for lignende forhold, derav fire politimenn. Regjeringen har åpnet minst femten saker mot mistenkte. I alt kjenner man til 53 drap på tanzanianske personer med albinisme siden 2007, og i Burundi er minst elleve personer med albinisme drept siden i fjor.
Ekte albinoer
Hos «ekte albinoer» kan øynene ha varierende grad av rødhet, fordi iris viser transilluminering og lyset reflekteres av de røde blodkarene på netthinnen. Hos mennesker vil øynene være blå eller grå, men i visst lys vil en ofte kunne oppleve ulik grad av transillumineringseffekt.
Siso kraftverk
Det er installert peltonturbiner på 180 MW og midlere årsproduksjon er på 957 GWh. I oktober 2009 ble det bekjentgjort at Østfold Energi sammen med Nord-Trøndelag Elektrisitetsverk kjøper Siso kraftverk og Lakshola kraftverk fra Elkem. Verket hjemfaller til staten i 2026.
Albinisme
Ekte albinoer
Albinisme er forårsaket av en mutasjon som forhindrer dannelse av pigmenter. Det utvendige utseende (fenotypen/framtoningspreget) kan være et resultat av forskjellige mutasjoner innenfor kromosomene (genotypen/anleggpreget). Albinisme kan være forårsaket av en mutasjon som forhindrer kroppen i å fremstille pigmentene, en mutasjon som forhindrer kroppen i å gjenkjenne proteinene som er nøkkelen til pigmentfremstilling, eller kroppens manglende evne til å danne de proteinene som forteller kroppen at den må produsere pigmenter.
Siso kraftverk
Verket har forsynt Elkem sin smelteverkproduksjon, Elkem Salten, i Straumen med strøm.
Albinisme
Uekte albinoer
Såkalte uekte albinoer har pigmenterte øynene, men de kan i ulik grad ellers vise en rekke tegn på albinisme, for eksempel gjennom hvit eller tilnærmet hvit pels.
Siso kraftverk
Blåmannsisen har ved åtte tilfeller hatt et såkalt jøkulhlaup, som er en naturlig tapping av et bredemt vann. Det andre tilfellet av laup skjedde høsten 2005, hvor 40 milliarder liter vann fløt inn i Sisovatnet etter en bredemning brast. Dette vannet ville ellers ha rent inn i Sverige.. Det foreløpig siste jøkulhlaupet kom i september 2016.
Albinisme
Uekte albinoer
Hos de fleste pattedyr skyldes albinisme et forandret gen som forhindrer fremstillingen av pigmenter. Andre faktorer enn albinisme kan imidlertid også resultere i lys pels. Dette er kan blant annet skje når et protein blokkerer dannelsen av pigmenter, slik som for eksempel den sesongrelaterte hvitfarge hos noen nordlige pattedyrarter, som røyskatt, hare og fjellrev. Bortsett fra den hvite vinterpelsen er disse dyrene normalt pigmentert.
Noen ganger kan imidlertid pattedyr få hvit eller svært lys pels av andre grunner. Det kan også fugler og reptiler. Fugler og dyr som egentlig skulle vært svarte kan få store hvite områder eller flekker i fjærdrakten, mens øyne, nesebrusk, hud og klør ofte er normalt pigmentert. Hvite tigre kan være et eksempel på dette, som altså ikke er albinisme, men trolig et fenomen som kalles leukisme.
Settimopasset
Settimopasset var i bruk siden bronsealderen og representerte i middelalderen en av de viktigste forbindelsene mellom Nord-Italia og Chur samt Bodensjøområdet. I denne tiden ble kjerreveien over passet brukt av både kjøpmenn, hær og keisere, noe som var grunnlaget for Graubündens posisjon som passtat. Etter åpningen av veien over Splügenpasset mistet Settimopasset imidlertid noe av sin betydning, og fikk dødsstøtet gjennom utbyggingen av Julierpasset, som bare ligger få kilometer lenger øst. Trafikken tok nå veien over Julier- og Malojapasset i stedet. I dag kan passet bare passeres til fots eller på terrengsykkel. Enkelte steder er imidlertid brolagte deler av den gamle veien godt bevart.
Silje Bjerke
I 2005 ble Bjerke den første kvinnen som spilte i eliteklassen i NM, etter å ha kvalifisert seg via en annenplass i mesterklassen året før. Hun spilte på landslaget i sjakk-OL i 2002, 2004, 2006, 2008, 2010 og 2012, og hun har også representert Norge i blant annet ungdoms- og junior-VM.
I 2008 deltok Bjerke i den 26. åpne internasjonale turnering i Andorra. Dette endte i hennes første inntegning i tittelen kvinnelig internasjonal mester (WIM). I sjakkolympiaden i Dresden i november 2008 sikret Bjerke seg WIM-tittelen etter 6,5 av 9 poeng i kvinneklassen.
Bjerke ble tildelt tittelen WIM av FIDE mandag 9. mars 2009. Silje Bjerke er dermed Norges fjerde WIM.
Fra 2009 til 2013 drev hun firmaet Sjakkhuset sammen med <abbr title="Internasjonal Mester">IM Torstein Bae og GM Torbjørn R. Hansen.
Bjerke er redaktør for Norsk Sjakkblad, et oppdrag hun har hatt siden 2009.
Oslo Mikrobryggeri
Oslo Mikrobryggeri er et bryggeri og en pub (brewpub) i Oslo. Bedriften var ved etableringen i 1989 blant de første nyetablerte bryggeriet på 1900-tallet i landet, bare slått av det kortlivede Jæren bryggeri. Det var det første pubbryggeriet i Norden. I 2009 var Oslo Mikrobryggeri det eneste bryggeriet i Oslo.
Bryggeriet og puben ligger i tilknytning til hverandre med inngang i Holtegata på Hegdehaugen (adresse Bogstadveien 6), og bryggekjelene kan ses gjennom glassvegg fra puben. Alt øl som selges er brygget på stedet i småskala, såkalt mikrobryggeri i motsetning til industribryggeriene.
Bryggeriet bruker fersk aromahumle, som bryggeriet mener gir bedre smak enn det ølet industribryggeriene leverer. Ølet lagres i 2-3 uker, som er mye kortere enn vanlig i industribryggeriene. Øltypene i 2009 er pils (Oslo pils), steamer, bitter, porter, India Pale Ale, stout og amber.
Filchnerfonna
Filchnerfonna er et breområde på Spitsbergen, Svalbard og dekker et areal på 200 km². Filchnerfonna ligger i Sabine Land, vest for Vivienberget og Malte Brunfjellet, ca. 70 km nordøst for Longyearbyen.
Filchnerfonna har sitt navn etter den tyske oppdageren Wilhelm Filchner, som besøkte dette området i 1911.
Eiríkur Hauksson
Eiríkur Hauksson (født 4. juli 1959) er en islandsk heavy metal-sanger, også kjent under artistnavnet Eric Hawk.
Hauksson har utdannelse som lærer. Han har også en historie innen Eurovision Song Contest, som deltager flere ganger, og siden 2004 som kommentator sammen med de andre ESC-kommentatorene fra de nordiske landene.
Han har vært bosatt i Norge siden 1988 og sunget i flere norske band.
E slåttatæja
«E slåttatæja» er et dikt av Hans Hyldbakk. Diktet er et av Hyldbakks mest kjente dikt ved siden av «Vårsøg». Diktet er skrevet på nordmørsdialekt. På bokmål blir tittelen «I slåtteteigen». Henning Sommerro har satt melodi til diktet.
Benedikt XI
Benedikt XI (født Niccolò Boccasino eller Nicolaus Bocasini i 1240 i Treviso, død 7. juli 1304 i Perugia) var pave fra 22. oktober 1303 til sin død, 7. juli 1304. Han ble saligkåret i den katolske kirke i 1773, med festdag 7. juli.
Dog Soldiers
Dog Soldiers er en britisk-luxembourgsk skrekkfilm fra 2002, skrevet og regissert av Neil Marshall, og med blant annet Kevin McKidd, Liam Cunningham & Sean Pertwee, i noen av hovedrollene.
Filmen er ment av fans og være en kultklassikker (ofte nevnt sammen med filmer som Shaun of the Dead og 28 Days Later) grunnet manuskript, regien, filmingen, kjemien mellom skuespillerne og sterke skuespiller prestasjoner og mangelen på spesialeffekter skapt ved hjelp av PC.
Handling
Filmen handler om en gruppe soldater fra den britiske hæren, som er på et treningsoppdrag i det skotske høylandet. De forventer seg en vanlig trenings-øvelse, men oppdager snart restene av en gruppe spesialsoldater som var på et annet oppdrag. De finner kun en overlevende som er i sjokk og hard skadet. I det fjerne hører de ulvehyl som flerrer stillheten, mørket holder på å senke seg og fullmånen stiger frem. Soldatene prøver og komme seg unna uten å bli oppdaget, men det går snart opp for dem at de blir forfulgt, de kommer seg unna i siste liten da de blir plukket opp av en zoolog som tar dem med til en øde gård langt inne i skogen. Huset blir snart omringet av forfølgerne, som viser seg og være varulver. Resten av filmen omhandler beleiringen av huset.
Zhuozhou
Zhuozhou (kinesisk: 涿州; pinyin: Zhuōzhōu) er en by på fylkesnivå i byprefekturet Baoding i provinsen Hebei i det nordlige Kina. Befolkningen var i 1999 på 1 111 991.
Moldeheibakken
Moldeheibakken var en hoppbakke i Molde i Møre og Romsdal. Den lå i Moldeheilia ovenfor byen, omtrent 440 meter over havet, og var i bruk fra 1922 til rundt 1970. Bakken ble drevet av Molde og Omegn Idrettsforening (MOI), og ble brukt under hovedlandsrennet (NM) i 1935.
Zhuozhou
Den italienske reisende Marco Polo (1254–1324) skildrer byen i sin berømte reiseskildring Il Milione, og forteller at den var en stor og vakker handelsby med silkedraperier og gullsmedarbeider. Den var et viktig møtested for handelsreisende, og et knutepunkt for Yuan-dynastiets postvesen.
Moldeheibakken
Tidlige hopprenn i Molde
Fram mot 1920 ble det hoppet i flere bakker i Molde. Et skirenn i MOIs stiftelsesår 1892 ble holdt i Sættemsbakken, mens året etter og i flere år framover ble det hoppet i Sivertbakken, som lå ved Sivert Reknæs' plass (Sivertplassen), i nærheten av Reknesparken. Også andre bakker ble brukt når snøforholdene var vanskelige, som Botnanbakken og Vardalen. I et renn i 1896 hadde Rudolf Tanner lengste hopp på 14 meter. Samme lengde ble oppnådd i et renn med dårlig deltakelse i Sivertbakken i 1901, som 500 tilskuere (tilsvarende nesten hver tredje av byens daværende befolkning) overvar.
Zhuozhou
Kulturminner
Dobbeltpagoden i Zhuozhou (Zhuozhou shuangta, 涿州双塔), Yongjibroen (Yongji qiao, 永济桥) og Jinmen-sluseporten (Jinmen zha, 金门闸) er oppførte på Folkerepublikken Kinas liste over kulturminner.
Moldeheibakken
Tidlige hopprenn i Molde
Renn i 1908 og 1909 hadde lengste hopp på 20,5 og 26 meter, gjort av Paul Sponheim og Olaf Jordal, og i et hopp gjort etter rennet i 1911 nådde Paul Sponheim 35 meter. Hopprennene i 1910, 1911 og noen år framover ble holdt i Tågheibakken, der det under gode forhold kunne hoppes opp mot 40 meter.
Zhuozhou
Samferdsel
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Øyvind Bjørnson
Øyvind Bjørnson (født 1. januar 1950 i Haugesund, død 3. desember 2007 i Bergen) var en norsk historiker. Bjørnson ble cand.philol. i 1979 og dr.philos. i 1987 ved Historisk institutt ved Universitetet i Bergen. Der ble han også ansatt som professor. Bjørnson var særlig opptatt av sosialhistorie og arbeiderbevegelsens historie og utgav blant annet Arbeiderbevegelsens historie i Norge (bd. II): På Klassekampens grunn (1900–1920), 100 år for bedre arbeidsmiljø (Arbeidstilsynets historie), Gruva – Litlabøsamfunnet gjennom 100 år og Haugesund 1914–1950: Dei trødde sjøen.
Moldeheibakken
Bakken i Moldeheia
Det første initiativet til å bygge en hoppbakke i Moldeheia ble tatt høsten 1922, og ryddings- og planeringsarbeid ble gjort året etter. Bakken ble anlagt øst for MOIs skihytte, ikke så langt unna Tågheibakken. Under prøvehopping i en uferdig bakke i februar 1924 ble det oppnådd lengder på 30-38 meter. Alt måneden etter ble det arrangert fylkeskretsrenn i Moldeheibakken. Rennet hadde dårlig sportslig kvalitet, og bar preg av at den nye bakken var stor men ennå ikke hadde fått en profil som var tilpasset hopping, med for slakt unnarenn og for krapp overgang til hoppet.
Øyvind Bjørnson
Bjørnson mente sjøl at hans viktigste verk var hans bind av Arbeiderbevegelsens historie. Hans kolleger i Bergen skriver i et minneord over Bjørnson at han her «sammenfattet sin historieforståelse i en bred framstilling av arbeiderne, arbeidet og arbeidslivet i Norge i de første tiårene av 1900-tallet».
Øyvind Bjørnson var født og oppvokst i Haugesund.
Moldeheibakken
Bakken i Moldeheia
I 1930 ble det arrangert utvidet kretsrenn i bakken, med deltakere fra kretsene Møre, Gudbrandsdalen, Sør-Trøndelag og Trondheim, samt Knut Kobberstad fra Lyn i Oslo og nybakt verdensmester Gunnar Andersen fra Modum. Etter at både Kobberstad og Andersen falt i første omgang, fordi snøen var for løs i en del av unnarennet, tok de det igjen i oppvisningshopping etter rennet, da Gunnar Andersen først satte bakkerekord med 51,5 meter, før Knut Kobberstad forbedret den til 52 meter. Juniorhopper Ragnvald Sele fra MOI hoppet 54 meter, men falt.
Molde og Omegn Idrettsforening søkte om å få arrangere hovedlandsrennet (NM) på ski i 1934, men det mesterskapet ble tildelt Porsgrunn. Etter ny søknad fikk Molde hovedlandsrennet 1935. Sommeren 1934 ble bakkeprofilen i Moldeheibakken justert, og det ble bygd tribuner. Mesterskapet ble arrangert fra 7. til 10. mars 1935, med 30 kilometer langrenn torsdag 7. mars, 17 kilometer (spesiallangrenn og kombinert langrenn) lørdag 9. mars, og hopprenn (kombinert og spesielt hopp) søndag 10. mars. I strålende vær ble hopprennet sett av ca. 12 000 tilskuere, hvorav 4000 fra Ålesund og 1000 fra Kristiansund. (Molde by hadde på denne tiden rundt 3500 innbyggere.) Arne B. Christiansen vant det spesielle hopprennet, og kombinertvinner Olav Lian satte bakkerekord med 55,5 meter.
Etter 2. verdenskrig mistet Moldeheibakken mye av sin betydning. Alt før krigen hadde MOI ønsket å bygge en mindre treningsbakke nærmere byen. K30-bakken i Mølleråsen ble tatt i bruk vinteren 1947, og det anlegget ble senere utvidet med flere bakker. Rundt 1960 ble det foreslått å bygge en 70-metersbakke i Mølleråsen, men den planen ble ikke gjennomført. I 1962 gikk en del av NM igjen i Molde, men da bare med tre langrennsløvelser.
Moldeheibakken ble utvidet på begynnelsen av 1960-tallet, da hoppet ble flyttet noen meter oppover. Under et nasjonalt renn for juniorer i april 1962 satte Bjørn Wirkola ny bakkerekord med 66 meter. Han hoppet også over 70 meter på trening.
Den jødiske brigaden
Den jødiske brigaden (engelsk: Jewish Brigade) var en britisk militæravdeling under andre verdenskrig med jødiske soldater.
Moldeheibakken
Bakken i Moldeheia
I 1965 planla MOI å bygge en storbakke på Nonsmyra i Molde, men heller ikke den planen ble gjennomført. I stedet inngikk blant annet Molde, Fræna og Eide kommuner et samarbeid om å bygge et større hoppanlegg på Skaret, på kommunegrensa mellom Molde og Fræna. Den nye 70-metersbakken på Skaret ble innviet i mars 1969. Den bakken, som senere er blitt utvidet til K90, hadde NM normalbakke i 1992 og 2007.
Den jødiske brigaden
Rett etter krigsutbruddet ble det organisert egne jødiske kompanier og andre mindre militæravdelinger, som kjempet blant annet i Hellas og Egypt. Den 6. august 1942 ble Palestine Regiment dannet, med tre jødiske bataljoner og én arabisk. Det var først i 1944 at jødiske soldater ble samlet i en brigadeavdeling med det nåværende israelske flagget som standart.
Péter Biros
Péter Biros (født 5. april 1976 i Miskolc) er en ungarsk profesjonell vannpolospiller som representerte Ungarn under Sommer-OL 2008 i Beijing, Kina. Her tok han gull for det ungarske landslaget i vannpolo etter å ha slått USA i finalen med 14-10. Ungarn tok dermed sin åttende gullmedalje i vannpolo under et OL noensinne, og sin trettende vannpolomedalje gjennom tidene.
Biros var flaggbærer under åpningen av Sommer-OL i London i 2012.
Politiets Efterretningstjeneste
Politiets Efterretningstjeneste  (forkortet PET) er Danmarks sikkerhetstjeneste. Den ble opprettet i 1939 under Rigspolitichefen. En forløper til PET var Det sønderjyske Politiadjudantur, som ble opprettet i 1933.
Siden 2007 har tjenestens sjef vært politimester Jakob Scharf.
PETs oppgaver
PETs formål er først og fremst å forebygge og motvirke de forbrytelser som er nevnt i den danske straffelovens kapitel 12 og 13. Kapitel 12 handler om «Forbrydelser mod statens selvstændighed og sikkerhed» (fritt oversatt «Forbrytelser mot statens selvstendighet og sikkerhet»). Kapitel 13 handler om «Forbrydelser mod statsforfatningen og de øverste statsmyndigheder m.v.» (fritt oversatt «Forbrytelser mot statsforfatningen og de øverste statsorganer mv.». PETs hovedoppgaver kan skrives med følgende overskrifter PET har også en rekke oppgaver som utgjør forebyggende sikkerhet, f.eks. sikkerhetskoordinering, personbeskyttelse, dokumentsikkerhet og lignende.
Organisasjon og personale
PET har hatt flere navn gjennom tidene. Det hele startet i 1939, da den første landsdekkende etterretningstjeneste ble grunnlagt, nemlig «Sikkerhedspolitiet» (SIPO). Etter 2. verdenskrig ble etterretningstjenesten gjenopprettet, dog nå under navnet «Rigspolitichefens Efterretningsafdeling» (REA). I 1951 ble det foretatt enda et navneskifte som ledd i en omlegging, og etterretningstjenesten kom fra nå av til å hete «Politiets Efterretningstjeneste» eller PET. I 1958 ble PET lagt inn under Rigspolitiet med direkte referat til justisministeren, og i 1966 ble PET landsdekkende, og slik har PET fungert siden den gang.
PET har hovedkontor i Søborg, og har mindre kontorer i Århus og Odense, men har også kontaktpersoner i andre politikretser.
Personalet utgjør ca. 650 personer, og består av politifolk, kontorpersonale, jurister og andre akademikere, kommunikasjonsfolk, oversettere og teknikere. PET ledes av en politimester, som bistås af to visepolitimestere og en sjefskriminalinspektør.